**Institut Ruđer Bošković**

Zagreb, 09. rujan 2022.

**Obrazloženje rebalansa financijskog plana**

**za razdoblje 2022.-2024. g.**

1. **SAŽETAK**

Institut Ruđer Bošković radi izmjene financijskog plana za razdoblje 2022.-2024. zbog vanjskih okolnosti koje su se dogodilo u odnosu na jesen 2021.g. kada se radio izvorni financijskih plan. Te okolnosti su izmijenjeni rokovi provedbe i ponude koje su pristigli na natječaj za izvođenje radova za projekt „Otvorene znanstvene infrastrukturne platforme za inovativne primjene u gospodarstvu i društvu“ (O-ZIP), nužni pripremni radovi za početak provođenja OZIP-a, kao i promjene cijena energenata, roba i usluga.

U odnosu na izvorni financijski plan za 2022.g. predviđa se smanjenje ukupnih rashoda za 42.470.418 kn. Projekcija plana za 2023.g. povećava se za 41.728.897 kn, a za 2024.g. za 192.399.207 kn.

1. **PROJEKT OZIP**

Projekt OZIP je stožerni strukturni projekt koji se provodi u okviru aktivnosti K622128 - OP KONKURENTNOST I KOHEZIJA 2014.-2020. Ova aktivnost financirana je iz izvora 563 Europski fond za regionalni razvoj (EFRR) – 85% troškova i izvora 12 Sredstva učešća za pomoći – 15% troškova. S obzirom na rokove trajanja operativnog programa, očekuje se da će troškovi ovog projekta teretiti i EFRR u razdoblju 2021. -2027.

Za izvođenje građevinskog dijela ovog projekta pristigle su ponude polovicom 2022.g. i sukladno njima izmijenjeni su projicirani rashodi za razdoblje za koje se izrađuje ovaj financijski plan. Procjena je da će se projekt nastaviti i iza 2024.g., tako da to nisu ukupni troškovi projekta. Također, s obzirom na protek vremena došlo je do promjene tijeka odvijanja projekta, pa su izmijenjeni i rashodi koji se odnose na dinamiku nabave opreme i uređaja.

U sklopu ovog projekta u 2022. godini rashodi su sukladno dobivenim limitu od nadležne proračunske institucije iznosili 94.035.513 kn. Ovim rebalansom predviđa se smanjenje troškova zbog pomaka u očekivanom početku izvođenja radova u iznosu od 53.298.776 kn, tako da planirani rashodi u 2022. iznose 40.736.737kn.

U 2023. g. se zbog gore navedenog vremenskog pomaka očekuje povećanje troškova u iznosu od 41.728.897 kn, pa se ukupni rashodi projiciraju na 241.820.769 kn. Isto tako s obzirom da se izvorno očekivalo da će se projekt privoditi kraju u 2024. g., rashodi se povećavaju za 192.399.207 kn na iznos od 246.326.827 kn.

Detalji projekta prikazani su u okviru rebalansa financijskog plana u Tablici OZIP.

1. **PROGRAMSKO FINANCIRANJE**

Rashodi za ovu grupu troškova planirani su u sklopu aktivnosti A622137 PROGRAMSKO FINANCIRANJE JAVNIH ZNANSTVENIH INSTITUTA, na izvoru 11 Opći prihodi i primci.

S obzirom na značajno i kontinuirano povećanje cijena plina i struje, ali i drugih troškova vezanih uz funkcioniranje hladnog pogona od kraja prošle godine pa nadalje, predviđa se povećanje troškova u 2022.g.

Također povećani su troškovi tekućeg i investicijskog održavanja zbog pripreme projekta OZIP - vodoopskrbni kanal, preseljenje arhive, premještanje kanalizacije, priključak vodovoda, sanacija objekata u koji će se preseliti zaposlenici itd. Ukupno povećanje rashoda u 2022.g planira se za 10.828.358 kn, na iznos od 28.767.808 kn.

Ti povećani troškovi uključeni su u projekciju koju je tražilo nadležno ministarstvo za potrebe rebalansa Državnog proračuna.

Najveće pojedinačno povećanje troškova planira se u 2022.g. na stavci Energija od 8.679.867 kn, zatim Usluge tekućeg i investicijskog održavanja od 3.406.038 kn, kao i Instrumenti, uređaji i strojevi od 568.587 kn.

Istovremeno provode se značajni napori kako bi se barem djelomično ublažili vanjski utjecaji porasta cijena hladnog pogona, pa su na čak 22 stavke izvršene projekcija troškova na niže. Najviše se predviđa smanjenje stavki Oprema i uredski namještaj od 641.563 kn, Materijal i sirovine od 317.956 kn, Zdravstvene i veterinarske usluge 210.299 kn, Materijal i dijelovi za tekuće i investicijsko održavanje od 178.841 kn, Medicinska i laboratorijska oprema od 149.758 kn, te Intelektualne i osobne usluge od 115.937 kn.

Pregled svih stavki programskih sredstava nalazi su u okviru rebalansa financijskog plana u Tablici Plan rashoda 2022.